EGIBAR ARTOLA (EAJ, 2014-11-13):
Arratsalde on guztioi.
Ni ez natorkizue gaur hola aparteko ariketa bat egitera eta kasuan, azkeneko hitzaldia entzun ondoren, baditudala datuak esateko eta zuk gehiago.
Ez, ez da gure asmoa, ez da gure kontua, zergatik legezbesteko proposamen honek eduki duen ibilbideak erakusten du pixka bat zein zein tokitan dagoen, zegoen eta dagoen momentu honetan.
Hain zuzen ere, uztailaren 22an aurkeztutako proposamen bat da, zuk aurkeztu zenuena. Zazpigarren plenoan sartu duzu azkenean. Hain larria izan da gaia, hain larria izan da, zazpigarren plenoan sartu duzu, bainan aurrekin badago eta da Josu Erkoreka sailburuak hemen edukitako hitzaldia, nonbait hura da abiapuntutzat zuk hartzen duzun gaia eta arrazoi bidea.
Baina, bazegoen eta egon da eta ukaezina da San Ferminen egunean Legebiltzar honetan Diputazio Iraunkorra deitu zen eta lehendakaria bera etorri zen agerraldi horretara eta, zuk diozun bezala, hain larriak izan baziren eta izan badira gaiak, beno agerraldi horretan gauzak argitzeko modua eduki genuen, bainan gogora ekarri nahi dut.
Agerraldia zegoen, agerraldi eskaera eta bi legezbesteko proposamenak zeuden Diputazio Iraunkor horretan eztabaidatzeko. Lehendakaria bera agerraldia gauzatzen ari zen bitartean, hau da, hasi orduko, neronek eta han ginen guztiak ikusi genuen nola (...) zen ia osoko emendakin bat.
Politikan gauza asko prebisibleak dira, jakina. Baino lehendakaria bera etorri esplikazioak ematera Batzorde Iraunkor horretara, agerraldi hasi orduko ikusten dudanen nola sinatzen den akordioa eta esaten dut, beno zertara etorri da hona lehendakaria esplikazioak ematera? Ez baldin bada Gobernuaren bertsioa ere entzun ere nahi, zertarako balio dute hemen agerraldiak?
Orduan, hemen badago eszenifikazio puntu bat. Gertatzen dena da oportunismoa ere kasu honetan diferitua ere badela, zergatik lau, bost hilabete geroago gai berari eustea, ikus dezagun.
Zer gertatu zen orduan? Zer esan zuen lehendakariak eta zertan jardun duen Jaurlaritzak? Gobernuak, alegia. Zergatik orduan, lehendakariak zerbait esan baldin bazuen izan zen, gardenak izateko konpromisoa hartzen dut eta hori esaten denean, nahiz eta lege barruan egin, iluntasun batzuk ikusi zirelako esaten da. Gauzak ez zirelako denak, denak ondo egin.
Gardenak izateko konpromisoa hartzen dut, barne prozedura hobetzeko konpromisoa hartzen dut, kontrolatzeko konpromisoa. Konpromiso etikoa, konpromiso instituzionala.
Horiek izan ziren lehendakariaren konpromisoak eta ordutik hona, Jaurlaritza jardun du bide horretan. Aitortu da hemen behintzat zati batetan antzeko zerbait antzeman duela bakarren batek edo taldeen batek, baino horretan jardun du Jaurlaritzak.
Eta datuak zeintzuk ziren? 2013. urtean, momentu honetan...
...baina horretan jardun du Jaurlaritzak. Eta datuak zeintzuk ziren? 2013. urtean momentu honetan –presupuesto berriak ikusiko dugu zer jartzen duten– 4,7 milioi zeuden, 2012. urtean 8,7 eta 2011. urtean 10,6 milioi.
Erdia baino gehiago gutxitu da presupuestoa saio edo atal horretan. Erdia baino gehiago jaitsi da eta baita ere datu bezala azaltzen da datuak eta CIES eta gainontzekoak kontutan edukita, talde horrek aipatutako, birritan aipatutako Noticias talde horrek zeukan eta daukan itzala irakurleei, ikus-entzuleei dena delako horretan % 19an baldin badago, jaso duena da izan dela % 14a.
Eta aitortzen da akatsak egon direla eta patrozinio gai horretan babesletza edo dena delakoa ez dela behar bezala aipatu. Eta informazio eta publizitatea nahasteko moduan azaldu zirela. Hori aitortu da.
Orduan zer gehiago nahi da? Zergatik zuk zeuk edo zure taldeak epaitegietara jo duzue. Guk ez dugu uste hemen lege urraketarik dagoenik. Ikusiko dugu epaileek zer erabakitzen baina ez dago lege urraketarik. Eta edozein kasutan, Jaurlaritzak hartu du konpromisoa guzti hori zuzentzeko.
Urriaren 23an, Alderdi Popularrak aurkeztutako interpelazio baten ondorioz, egon da baita ere mozio bat eta talde guztiak babestu duzue bere garaian diputazio iraunkor horretan babestu zen bezala. Ez zegoen nonbait bateraezintasun etikorik, estetikoa bai zergatik garai eta saio hartako Laura Mintegiren haserrea izugarria izan zen berak nahi zuelako bere proposamena ere bozkatzea eta UPyDk berriro ere arrastoan sartzen ditu PSOE eta PP eta ematen ditu soka motzetik lotuta berak nahi duen tokira. Baina bozketa batera izan zen, lau indarrak batu zenituzten zuen indarrak.
Eta Jaurlaritzak esan zuen: "Bueno gu gutxiengoan gaude, gauzak hobetzeko moduan ere egon badaude, jarri ditzagun horretarako tresnak baina hemen ez dago fede txarrik eta gestiogintzan zerbaitetan hutsunea egon baldin bada, guzti hori zuzentzeko prest gaude". Hori izan zen gure konpromisoa eta egitekoa.
Ez dago lege urraketarik, engainuan eta iruzurrean guk ez dugu inor sartu nahi izan eta agerian dagoena izan da guk gaur berriro ere uztailaren 7ko bilkura horretan behintzat transantzionatzeko modurik egon izan balitz, hartuko genuen konpromisoa gaur honantza ekarri dugu.
Eta azkenean guk eskatzen duguna da Legebiltzar honetatik da Legebiltzarrak baztertu egiten dituela publizitate kanpaina instituzionalak horrela identifikatzen ez direnean, edota ez dutenean espreski adierazten zein administraziok edo erakundeak sustatu edo kontratatu duen.
Beraz, Administrazioak garbi eduki behar du. Eta badakigu hutsuneak egon zirela, babesletzaren ikurra ez zela zenbait publizitatean azaldu. Ez da Jaurlaritzaren ardura bakarrik behintzat, agian jarraipenean zuzendu beharreko zerbait izan zitekeen gertatu zenean baina han ez zegoen iruzurra egiteko inongo asmorik. Hor ez dago fede txarrik behintzat Jaurlaritzaren aldetik. Eta kontrakorik demostratzea baldin baduzu epaitegietan, ikusiko dugu epaileak entzun ondoren eta jakin ondoren zeinek hartzen dituen ardura politikoak zergatik zuk zeuk esan dituzun gauzak oso larriak ere izan dira.
Eta bigarren konpromisoa: Guk zer eskatzen diogu Jaurlaritzari? Eskatzen diogu ez ditzala ez patrozinio edo babesletza ekintzarik edo ekimenik edo publi-erreportajeak, informazioa eta publizitatearen arteko nahasmendua sortzen baldin bada.
Nik uste dut horiek direla bi euskarriak: Indarrean dagoen legedia eskutan edukita eta hartuta konpromiso hauekin etorkizunean zuzendu beharreko zuzentzea.
Ikusten duguna da behin eta berriz hemen bakoitzak bere momentutxoa nahi duela. Uztailean agerraldia eskatu zutenek nonbait ez zuten asetuta ikusi beraien nahia edo asmoa. UPyDk 4-5 hilabete beranduago PNLa sartzen du gai-zerrendan, bere eskubidea da baina aitortu beharra izango du behintzat oportunismo horretan halako erretardo bat izan duela. Nonbait gaur zen eguna, beste gaien artean, momentua egokiena eztabaida hau sustatzeko. Bakoitzak aukeratzen du.
Baina bitartean Jaurlaritzak egin duena da pausuak eman argitze bidean eta kasuan, nola ez, baita justiziarekin ere kolaboratuz. Gertatuko balitz, eta epaia ezagutuko dugu ez dakit noiz, nahiago nuke bihar ezagutuko bagenu edo datorren hilean, lehenbailehen zergatik baita ere antzeko akusazioak egiten direnean, norberak aforamendua erabiliz, iruzurrak, korrutelak eta gainontzekoak zergatik zuk zeuk lehengo lerroan, zuk zeuk esaten duzu Erkorekak saiakera bat egiten duela justifikatzen diru publikoaren erabilera irregularra.
Esaten duzu zuk intentar justificar el uso fraudulento e irregular de dinero público. Zuk egintzat ematen duzu hori egi borobila izango balitz bezala. Akusazio zuzena da. Esaten diozu el uso fraudulento e irregular de dinero público". Hori egiten duzu zuk politikatik zure aforamentua erabiliz.